Liga 1 își modifică formatul și va avea 16 echipe.
FRF a decis ca Liga 1 să aibă 16 echipe în sezonul următor. Dinamo se salvează de la retrogradare. Primul loc din playout poate juca în Europa League.
Federaţia Română de Fotbal a decis ca Liga 1 să treacă la formatul cu 16 echipe pentru sezonul 2020-2021. Primelor 13 clasate din sezonul actual li se vor alătura FC Argeş, UTA şi câştigătoarea barajului dintre Chindia şi Mioveni.Fanii lui Dinamo pot răsufla uşuraţi. Gruparea din Ştefan cel Mare e salvată de la retrogradare în urma deciziei adoptate de FRF.În ceea ce priveşte schimbările competiţionale, campionatul regulat va avea 30 de etape, în care echipele vor juca tur-retur. Primele şase echipe vor merge în playoff, iar ultimele zece vor juca în playout, unde meciurile se vor juca într-o singură manşă. Mai mult, echipa care termină pe primul loc în playout va avea şi o şansă la cupele europene. Va disputa un meci de baraj cu echipa care ocupă ultimul loc european din playoff."În ceea ce priveşte sezonul competiţional 2020-2021, astăzi s-a decis creşterea numărului de echipe de la 14 la 16. Acest lucru presupune că nicio echipă nu va retrograda direct din Liga 1", a spus Burleanu, într-o declarație de presă.